Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: 32/1997. (XI. 5.) MKM rendelet (a továbbiakban: kisebbségi oktatás irányelve) szerinti nevelési program alapján szervezi
Paragraph Index: 1229

32/1997. (XI. 5.) MKM rendelet (a továbbiakban: kisebbségi oktatás irányelve) szerinti nevelési program alapján szervezi meg, az óvodai nevelésben részt vevõ gyermekek létszáma után. — Ha az általa fenntartott iskolában nemzetiséghez tartozó, nappali rendszerû iskolai oktatásban részt vevõ tanulók részére, a nyelvoktató iskolai nevelést-oktatást (ideértve a roma nyelveket is) megszervezi, azokon az évfolyamokon, amelyeken a helyi tanterv alkalmazása kötelezõ, illetve választható, a kisebbségi oktatás irányelve figyelembevételével készült helyi tanterv, azokon az évfolyamokon pedig, ahol az oktatás nem a helyi tanterv szerint folyik — a roma nyelvoktatás kivételével — a miniszter által kiadott nevelési-oktatási terv alapján, az ebben a képzésben részt vevõ tanulók létszáma után. A kizárólag magyar nyelven folyó roma kisebbségi óvodai nevelés, nappali rendszerû iskolai nevelés-oktatás esetén, a nyelvoktató óvodai, iskolai nevelés-oktatás megszervezéséhez biztosított hozzájárulás számításánál a részt vevõ gyermekek, tanulók számát az igényjogosultság számításánál el kell osztani 2-vel. — Elõször a 2004/2005. tanévtõl a hozzájárulás 50%-ára jogosult a helyi önkormányzat (a költségvetési év utolsó négy hónapjára) az általa fenntartott iskolában olyan nem magyarajkú, nem magyar állampolgár tanköteles tanuló után, akinek a törvényes képviselõje a Magyar Köztársaság területén munkavállalás céljából jogszerûen tartózkodik, és akinek oktatását, nevelését az oktatási intézmény — a Kt. 110. § (8) bekezdése értelmében — központi pedagógiai program alapján szervezi meg. — Ha az általa fenntartott iskolában a Kt. 86. §-ának (5) bekezdése alapján kiegészítõ kisebbségi oktatást szervez a kisebbségi oktatás irányelve figyelembevételével készült helyi tanterv szerint, az ebben a képzésben részt vevõ tanulók létszáma után. cb) A kiegészítõ hozzájárulás 170%-át igényelheti a helyi önkormányzat az általa fenntartott iskolában, nappali rendszerû iskolai oktatásban részt vevõ tanulók után a következõ feltételek szerint: — ha az oktatást nemzetiségi nyelven vagy nemzetiségi és magyar nyelven (nemzetiségi két tanítási nyelvû oktatás) szervezi meg, azokon az évfolyamokon, amelyeken a helyi tanterv alkalmazása kötelezõ, illetve választható, ott a kisebbségi oktatás irányelve figyelembevételével készült helyi tanterv, azokon az évfolyamokon pedig, ahol az oktatás nem a helyi tanterv szerint folyik, ott a miniszter által kiadott nevelési-oktatási terv alapján, vagy — ha az oktatást két tanítási nyelven (két tanítási nyelvû oktatás) szervezi meg, azokon az évfolyamokon, amelyeken a helyi tanterv alkalmazása kötelezõ, illetve választható, ott a két tanítási nyelvû iskolai oktatás irányelve szerint készült helyi tanterv alkalmazásával, azokon az évfolyamokon pedig, ahol az irányelv alkalmazása nem kötelezõ, ott a Mûvelõdési Minisztérium 29207/1987. (MK 22.) számú engedélye szerint, vagy — elõször a 2004/2005. tanévtõl (a költségvetési év utolsó négy hónapjára), ha a Kt. 28. §-ának (4) bekezdése, illetve a 29. §-ának (2) bekezdése alapján készült helyi pedagógiai program, illetve a helyi tanterv szerint nyelvi elõkészítõ évfolyamot szervez. A c) pont szerinti kiegészítõ hozzájárulások gyermekenként, tanulónként csak egy jogcímen vehetõk igénybe. A hozzájárulás igénylésének további, együttes feltételeit a Kiegészítõ szabályok 1. m) pontja tartalmazza.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes